கேள்வி: அஸ்கரியேசிஸ் - காரணம் மற்றும் செயன்முறை பற்றி நீங்கள் என்ன அறிந்துள்ளீர்கள்?
பதில்: ''அஸ்கரிஸ்'' முட்டைகளால் மாசுற்ற உணவுகளை அல்லது பானங்களை உட்கொள்வதன் மூலம் இத்தொற்று ஏற்படுகின்றது. இந்த முட்டைகள் குடல்களில் பொரித்து, குடற் சுவரின் ஊடாகவும் இரத்தம் ஊடாகவும் நுரையீரல்களுக்குச் செல்கின்றன. அங்கு அவை அல்வியோலிக்குகளாக வெடித்து சுவாசக் குழாய் கடந்து இருமும் போது வெளியே வந்து விழுங்கப்படுகின்றன. இந்த நுண்புழுக்கள் இரண்டாவது தடவையாக வயிற்றின் ஊடாகக் குடற் பகுதிக்குச் சென்று அங்கே பெரிய புழுக்களாக வளர்ச்சியடைகின்றன.
கேள்வி: அஸ்கரியேசிஸ் - நோய்த் தடுப்பு மற்றும் சிகிச்சை பற்றி விளக்கவும்.
பதில்: மலசலகூட வசதி, மலங்களை உரிய முறையில் அகற்றுவதற்கான வசதி உள்ளிட்ட துப்புரவு வசதிகளை மேம்படுத்துவதன் ஊடாக நோய்த் தடுப்பினை ஏற்படுத்த முடியும். சவர்க்காரம் கை கழுவுதல் பாதுகாப்பான ஒரு வழிமுறையாகும். மக்கள்தொகையில் 20% இற்கு மேற்பட்டோர் பாதிக்கப்பட்டுள்ள பிரதேசங்களில், தொடர்ச்சியான கால இடைவெளிகளில் அனைவருக்கும் சிகிச்சையளிப்பது சிறந்தது எனச் சிபாரிசு செய்யப்படுகின்றது. மீள ஏற்படும் தொற்றுக்கள் பொதுவானவையாகும். இதற்கு தடுப்பூசி எதுவும் இல்லை. உலக சுகாதார அமைப்பு இதற்கான சிகிச்சைக்காக albendazole, mebendazole, levamisole அல்லது pyrantel pamoate ஆகிய மருந்துகள் சிபாரிசு செய்யப்படுகின்றன. ஏனைய பயனளிக்கக் கூடிய மருந்துகளில் tribendimidine, nitazoxanide என்பனவும் உள்ளடங்குகின்றன.
கேள்வி: அஸ்கரியேசிஸ் - தொற்று நோயியல் என்பது என்ன?
பதில்: உலகளாவிய ரீதியில் சுமார் 0.8 முதல் 1.2 பில்லியன் வரையான மக்கள் அஸ்கரியேசிஸ் நோயினால் பாதிக்கப்பட்டள்ளனர். மிகவும் கடுமையாகப் பாதிக்கப்பட்ட பிரதேசங்களாக ஆப்பிரிக்காவின் சகாரா துணைப் பிரதேசம், இலத்தின் அமெரிக்கா, ஆசியா ஆகிய பிரதேசங்கள் விளங்குகின்றன. இதன் அடிப்படையில் நோக்குகையில் மண்ணின் மூலம் பரவுகின்ற குடற்புழுக்களில் மிகவும் பொதுவான வகையாக அஸ்கரியேசிஸ் விளங்குகின்றது எனலாம். 1990 ஆம் ஆண்டில் 3,400 ஆக்க் காணப்பட்ட இந்நோயின் மூலமான மரணம் 2010 ஆம் ஆண்டில் 2,700 ஆகக் காணப்பட்டது. பிறிதொரு வகை ''அஸ்கரியேசிஸ்'' பன்றிகளைத் தொற்றுகின்றது.